open-index/open-wikipedia-markdown huggingface dataset:
Βατιώνας Ηλείας

Ο **Βατιώνας** είναι πεδινός οικισμός της Ηλείας στην Περιφερειακή Ενότητα Ηλείας**** σε υψόμετρο 23 μέτρα, ο οποίος βρίσκεται στη δυτική είσοδο του Βαρθολομιού, σε απόσταση 6 χλμ. δυτικά από τη Γαστούνη (έδρα του δήμου) και 11 χλμ. νοτιοδυτικά από την Ανδραβίδα. Στην ίδια πλευρά είναι και τα Ρωμέικα από τα οποία διαχωρίζονται με τον επαρχιακό δρόμο Βαρθολομιού - Λουτρών Κυλλήνης. Ως ξεχωριστός οικισμός αναφέρεται επίσημα για πρώτη φορά το 1991 να απογράφεται στον τότε δήμο Βαρθολομιού και σύμφωνα με το Σχέδιο Καλλικράτης ανήκει στη δημοτική κοινότητα Βαρθολομιού που υπάγεται στη δημοτική ενότητα Βαρθολομιού του Δήμου Πηνειού ενώ σύμφωνα με την απογραφή 2011 έχει πληθυσμό 23 κατοίκους.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Πηνειού
Γλύφα Ηλείας

Η **Γλύφα** είναι μικρός πεδινός οικισμός της Ηλείας στην Περιφερειακή Ενότητα Ηλείας**** σε υψόμετρο 39 μέτρα.

## Γεωγραφία - Ιστορία
Η Γλύφα βρίσκεται προς τα δυτικά παράλια της Πελοποννήσου και τον Χελωνίτη κόλπο. Απέχει 13 χλμ. Δ. της Γαστούνης και 7,5 ΝΔ. από το Βαρθολομιό. Στα βόρεια του χωριού είναι η Λυγιά, νότια η Παραλία και νοτιοδυτικά το ομώνυμο τεχνητό δάσος που δημιούργησαν οι ίδιοι οι κάτοικοι στη δεκαετία του '50. Η παραλία της είναι αμμώδης με διάφανα νερά και με αρκετά μικρά ξενοδοχεία και τουριστικά καταλύματα (κάμπινγκ, ενοικιαζόμενα). Στην ανατολική άκρη υπάρχει μικρό λιμανάκι του ναυτικού ομίλου της περιοχής. Ως ξεχωριστός οικισμός αναφέρεται επίσημα για πρώτη φορά το 1928 να απογράφεται στον τότε κοινότητα Βαρθολομιού. Σύμφωνα με το Σχέδιο Καλλικράτης μαζί με τη Λυγιά, το Αρκούδι την Παραλία και το Ιονικό αποτελούν την τοπική κοινότητα Λυγιάς που υπάγεται στη δημοτική ενότητα Βαρθολομιού του Δήμου Πηνειού ενώ σύμφωνα με την απογραφή 2021 έχει πληθυσμό 246 κατοίκους.

## Εξωτερικοί σύνδεσμοι

* Νίκος Αντ. ∆εµερτζής - "ΓΛΥΦΑ Ιστορικό χρονικό (1922 – 2000)"

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Πηνειού
Κώμβρεια

Η **Κώμβρεια** ήταν αρχαία ελληνική πόλη (πόλη-κράτος) στην Χαλκιδική, αρχαία Μακεδονία. Αναφέρεται από τον Ηρόδοτο ως μία από τις πόλεις —μαζί με τις Λίπαξο, Λίσαια, Γίγωνο, Κάμψα, Σμίλα, Αίνεια— που βρίσκονταν στην περιοχή του Θερμαϊκού Κόλπου, εντός περιοχής γνωστής ως Κρουσίδα κοντά στην χερσόνησο της Παλλήνης, όπου ο Ξέρξης συγκέντρωσε στρατεύματα κατά την εκστρατεία του έτους 480 π.Χ. 

Η ακριβής τοποθεσία της δεν έχει ακόμη ταυτοποιηθεί. 

## Παραπομπές


Κατηγορία:Χαμένες αρχαίες πόλεις
Κατηγορία:Πόλεις της αρχαίας Χαλκιδικής
Βουλή των Αντιπροσώπων (Τρινιδάδ και Τομπάγκο)

Η **Βουλή των Αντιπροσώπων** της Δημοκρατίας του Τρινιδάδ και Τομπάγκο είναι η κάτω βουλή του διθάλαμου Κοινοβουλίου της χώρας. Είναι ένα νομοθετικό σώμα που θεσπίζει νόμους. Αποτελείται από 41 μέλη που εκλέγονται δημοκρατικά με πλειοψηφικό σύστημα από 41 μονοεδρικές εκλογικές περιφέρειες, για πενταετή θητεία. Ο Πρόεδρος της Δημοκρατίας έχει το δικαίωμα να διαλύσει πρόωρα το Κοινοβούλιο.

Η Βουλή έχει έναν Πρόεδρο, τον Ομιλητή, ο οποίος δεν είναι υποχρεωτικό να είναι ένας από τους 41 εκλεγμένους αντιπροσώπους.

## Πρόεδροι της Βουλής

### Νομοθετική Συνέλευση

### Βουλή των Αντιπροσώπων

## Παραπομπές


Κατηγορία:Πολιτική του Τρινιντάντ και Τομπάγκο
Τρινι
Πακλιταξέλη

Η **πακλιταξέλη** είναι ουσία η οποία χρησιμοποιείται ως φάρμακο για τη θεραπεία πολλών μορφών καρκίνου (χημειοθεραπεία), όπως καρκίνο των ωοοθηκών, καρκίνο του μαστού, καρκίνο του τραχήλου της μήτρας, σάρκωμα Καπόσι, καρκίνο του πνεύμονα και καρκίνο του παγκρέατος. Πωλείται με το εμπορικό όνομα Taxol και χορηγείται μέσω ενδοφλέβιας έγχυσης. Συνήθεις ανεπιθυμήτες ενέργειες είναι η απώλεια των μαλλιών, οι αλλεργικές αντιδράσεις, το μούδιασμα και οι μυικοί πόνοι, και η διάρροια. Σοβαρές παρενέργειες αποτελούν τα καρδιακά προβλήματα, ο αυξημένος κίνδυνος λοίμωξης και η πνευμονική φλεγμονή, ενώ υπάρχουν σοβαρές ενδείξεις ότι μπορεί να προκαλέσεις ανωμαλίες στο έμβρυο όταν χορηγείται κατά την κύηση.

Η πακλιταξέλη είναι παράγοντας αντι-μικροσωληνίσκων, που προάγει τη συνάθροιση μικροσωληνίσκων από διμερή τουμπουλίνης και σταθεροποιεί τους μικροσωληνίσκους μέσω αποτροπής του αποπολυμερισμού. Αυτή η σταθεροποίηση έχει ως αποτέλεσμα την αναστολή της φυσιολογικής δυναμικής αναδιοργάνωσης του δικτύου μικροσωληνίσκων, που είναι απαραίτητη για τη ζωτικής σημασίας ενδιάμεση φάση και τις μιτωτικές κυτταρικές λειτουργίες.

Η πακλιταξέλη ανακαλύφθηκε το 1971 όταν απομονώθηκε από το κωνοφόρο δέντρο *Taxus brevifolia* (Taxaceae) που είναι ενδημικό της Νότιας Αμερικής. Η χρήση της εγκρίθηκε το 1993 και συμπεριλαμβάνεται στον Πρότυπο Κατάλογο Βασικών Φαρμάκων του ΠΟΥ.

## Παραπομπές


Κατηγορία:Αντινεοπλασματικά φάρμακα
Κατηγορία:Βασικά Φάρμακα του Παγκόσμιου Οργανισμού Υγείας
Κατηγορία:Φυσικά προϊόντα
Οι δολοφόνοι του Γκόγια

***Οι δολοφόνοι του Γκόγια*** (**[[ισπανική γλώσσα|Πρωτότυπος τίτλος]]: El asesino de los caprichos**) είναι αστυνομικό θρίλερ Ισπανικής και Βελγικής συμπαραγωγής του 2019 σε σκηνοθεσία Γκεράρντο Χερέρο και σενάριο της Άνχελα Αρμέρο. Πρωταγωνιστούν οι Μαριμπέλ Βερντού, Άουρα Γκαρίδο και Ρομπέρτο Αλάμο.

## Πλοκή
Σε μια γνωστής συνοικία της Μαδρίτης κάνει την εμφάνισή του ένας μυστηριώδης κατά συρροήν δολοφόνος που τρομοκρατεί τους πλούσιους κατοίκους της. Ο δολοφόνος έχει βάλει στόχο τους πλούσιους συλλέκτες έργων τέχνης και αντικών. Κοινό χαρακτηριστικό αυτών των φόνων που κάνει είναι η τοποθέτηση των θυμάτων του  με τέτοιο τρόπο έτσι ώστε να θυμίζουν την διάσημη σειρά έργων τέχνης «Καπρίτσια» του διάσημου Ισπανού ζωγράφου, Φρανθίσκο Γκόγια - που φημολογείται ότι σατυριζάν την ανηθικότητα της τότε ισπανικής κοινωνίας. 

Την υπόθεση αναλαμβάνουν να εξιχνιάσουν δύο ντετέκτιβ της αστυνομίας: η βετεράνος Κάρμεν Κόμπος και η νεαρή Εύα Γκονζάλεθ, με τις σχέσεις των δύο γυναικών δεν μην είναι καθόλου αρμονικές. 
Η Κάρμεν είναι απόλυτα αφοσιωμένη στη δουλειά της, έξυπνη αλλά αφόρητα δύστροπη και κυνική, που περνάει τα βράδια της εναλλάξ στο κρεβάτι είτε του διοικητή της είτε ενός γοητευτικού δημοσιογράφου. Η Εύα από την άλλη μεριά, έχει την οικογένειά της και τα δυο της παιδάκια, που αποτελούν προτεραιότητα της ζωής της. Οι δύο γυναίκες ωστόσο θα κληθούν να αφήσουν στην άκρη τις διαφορές τους για να καταφέρουν να εισχωρήσουν στα άδυτα ένος παράνομου δικτύου μυστικών αγοραπωλησιών έργων τέχνης και να εντοπίσουν τον δολοφόνο που μέχρι στιγμής δεν έχει αφήσει πίσω του κάποια ίχνη.
## Διανομή ρόλων
*Μαριμπέλ Βερντού ως... Κάρμεν Κόμπος
*Άουρα Γκαρίδο ως...Εύα Γκονζάλεθ
*Ρομπέρτο Αλάμο ως...Επιθεωρητής Χούλιαν Βάργκας
*Ζινές Γκαρσία Μίλλαν ως...Εντοάρντο Τζιλ
*Ντανιέλ Γκράο ως...Άντριαν Ιγκλέσιας
*Αντόνιο Βελάσκεθ ως...Αλμπέρτο
*Όσκαρ Πάστορ ως...Σάντος
*Λάουρα Σιπέντα ως...Άννα
*Φρανθίσκο Εσκριμπάνο ως...Ερνέστο 
*Τάμαρ Νόβας ως...Ίβαν
*Βίκτορ Ανσιόνες ως...Χούλιο
## Κριτικές
Στις κριτικές που κυκλοφορούν στο διαδίκτυο η ταινία λαμβάνει κακές ως μέτριες.
Ο κριτικός κινηματογράφου Σταύρος Γανωτής στην ανάλυση του για την ταινία αναφέρει μεταξύ άλλων: 

## Παραπομπές

## Εξωτερικοί σύνδεσμοι
*

Κατηγορία:Ισπανικές αστυνομικές θρίλερ ταινίες
Κατηγορία:Ισπανικές ταινίες
Κατηγορία:Ισπανόφωνες ταινίες
Κατηγορία:Ταινίες σε σκηνοθεσία Γκεράρντο Χερέρο
Κατηγορία:Ταινίες γυρισμένες στη Μαδρίτη 
Κατηγορία:Ταινίες του 2019
Γενικές εκλογές του Τρινιδάδ και Τομπάγκο (2020)

**Στις 10 Αυγούστου διεξήχθησαν γενικές εκλογές στο [[Τρινιντάντ και Τομπάγκο|Τρινιδάδ και Τομπάγκο]],** για την εκλογή των 41 μελών της Βουλής των Αντιπροσώπων. 

Η Πρόεδρος Πόλα-Μέι Γουίκς, κατόπιν συμβουλής του Πρωθυπουργού Κιθ Ρόουλι, διέλυσε το Κοινοβούλιο στις 3 Ιουλίου και εξέδωσε διάταγμα για την προκήρυξη νέων εκλογών.

Το Λαϊκό Εθνικό Κίνημα ήρθε πρώτο κερδίζοντας τις 22 από τις 41 έδρες, ενώ το Ενωμένο Εθνικό Κογκρέσο κέρδισε τις υπόλοιπες 19 έδρες. Ο Κιθ Ρόουλι θα κρατήσει τη θέση του Πρωθυπουργού.

## Εκλογικό σύστημα
εναλλ.=|μικρογραφία|400x400εσ|Αποτελέσματα των εκλογών για τις 41 μονοεδρικές εκλογικές περιφέρειες του Τρινιδάδ και Τομπάγκο.<br> <br>
Τα 41 μέλη της Βουλής των Αντιπροσώπων εκλέχτηκαν με πλειοψηφικό εκλογικό σύστημα από ισάριθμες μονοεδρικές εκλογικές περιφέρειες. Η προσέλευση στην ψηφοφορία δεν ήταν υποχρεωτική. Δικαίωμα ψήφου είχαν όλοι οι πολίτες του Τρινιδάδ και Τομπάγκο ηλικίας άνω των 18 ετών.

## Προκαταρκτικά αποτελέσματα

## Παραπομπές


Κατηγορία:Πολιτική του Τρινιντάντ και Τομπάγκο
Τρινιδαδ
Άντερ Ερέρα

Ο **Άντερ Ερέρα Αγουέρα** (14 Αυγούστου 1989) είναι Ισπανός ποδοσφαιριστής ο οποίος αγωνίζεται ως μέσος για λογαριασμό της Παρί-Σεν-Ζερμαίν και την εθνική ομάδα της Ισπανίας.

Ξεκίνησε την καριέρα του από τη Ρεάλ Σαραγόσα, πριν αποκτηθεί από την Ατλέτικο Μπιλμπάο το 2011 και το 2014 από την Μάντσεστερ Γιουνάιτεντ για 36 εκατομμύρια ευρώ. Με τους Κόκκινους Διαβόλους κέρδισε τέσσερα τρόπαια, συμπεριλαμβανομένων ενός FA Cup, ενός EFL Cup και του Γιουρόπα Λιγκ τη σαιζόν 2016-17, στον τελικό του οποίο αναδείχθηκε σε παίκτη του αγώνα, και ονομάστηκε παίκτης της χρονιάς 2016-17 για την ομάδα. Το 2019 αποκτήθηκε από την Παρί Σεν-Ζερμαίν ως ελεύθερη μεταγραφή.

Ο Ερέρα κέρδισε πρωταθλήματα με την Ισπανία στις Κ-20 και Κ-21 ομάδες και ήταν μέλος της ολυμπιακής ομάδας της Ισπανίας το 2012. Πραγματοποίησε το ντεμπούτο του με την εθνική ομάδα τον Νοέμβριο του 2016 και έχει πραγματοποιήσει δύο συμμετοχές με το εθνόσημο.
## Παραπομπές


Κατηγορία:Βάσκοι ποδοσφαιριστές
Κατηγορία:Ισπανοί ποδοσφαιριστές
Κατηγορία:Ποδοσφαιριστές Ρεάλ Σαραγόσα
Κατηγορία:Ποδοσφαιριστές Αθλέτικ Μπιλμπάο
Κατηγορία:Ποδοσφαιριστές Μάντσεστερ Γιουνάιτεντ
Κατηγορία:Ποδοσφαιριστές Παρί Σεν Ζερμέν
Κατηγορία:Ποδοσφαιριστές Εθνικής Ισπανίας Κ20
Κατηγορία:Ποδοσφαιριστές Εθνικής Ισπανίας Κ21
Κατηγορία:Ποδοσφαιριστές ολυμπιακής ομάδας Ισπανίας
Κατηγορία:Ποδοσφαιριστές Εθνικής Ισπανίας
Κατηγορία:Ξένοι ποδοσφαιριστές στην Αγγλία
Κατηγορία:Ξένοι ποδοσφαιριστές στη Γαλλία
Κατηγορία:Ισπανοί ποδοσφαιριστές στο εξωτερικό
Ερίκ Μαξίμ Σουπό-Μοτίνγκ

Ο **Ερίκ Μαξίμ Σουπό-Μοτίνγκ** (23 Μαρτίου 1989) είναι ποδοσφαιριστής ο οποίος αγωνίζεται ως επιθετικός για λογαριασμό της Μπάγερν Μονάχου και της εθνικής ομάδας του Καμερούν.

Ο Σουπό-Μοτίνγκ ξεκίνησε την καριέρα του από το Αμβούργο και πραγματοποίησε το ντεμπούτο του στην Μπουντεσλίγκα τον Αύγουστο του 2007. Τη σαιζόν 2009-10 δόθηκε δανεικός στη Νυρεμβέργη και τον Αύγουστο του 2011 αποκτήθηκε από τη Μάιντς 05 ως ελεύθερη μεταγραφή. Την πρώτη του σαιζόν στην ομάδα ήταν ο πρώτος σκόρερ της με 10 γκολ, όμως την επόμενη ταλανίστηκε από τραυματισμούς στο γόνατο. Τη σαιζόν 2013-14 ήταν πάλι πρώτος σκόρερ της Μάιντς, όμως μετά από τρεις σαιζόν αποφάσισε να μην ανανεώσει το συμβόλαιό του, και αποκτήθηκε από τη Σάλκε. Εκεί πήρε θέση βασικού και πραγματοποίησε πάνω από 100 εμφανίσεις. Μετά τη λήξη του συμβολαίου του με τη Σάλκε αποκτήθηκε από τον Στόουκ Σίτι το 2017 και την επόμενη χρονιά από την Παρί Σεν-Ζερμαίν. Μετά τη λήξη του συμβολαίου του το 2020, αποκτήθηκε από τη Μπάγερν Μονάχου.

Ο Σουπό-Μοτίνγκ εκπροσώπησε στις νεανικές ομάδες τη Γερμανία, αλλά επέλεξε να αγωνιστεί με την εθνική αντρών του Καμερούν. Πραγματοποίησε το ντεμπούτο του με την εθνική Καμερούν το 2010 και ήταν μέλος των αποστολών της χώρας στα Μουντιάλ 2010 και 2014 και στο Κύπελλο Εθνών Αφρικής 2015 και 2019. Έχει πραγματοποιήσει 55 συμμετοχές με το εθνόσημο και σημειώσει 15 γκολ.

## Παραπομπές

## Εξωτερικοί σύνδεσμοι
* 

Κατηγορία:Γερμανοί ποδοσφαιριστές
Κατηγορία:Καμερουνέζοι ποδοσφαιριστές
Κατηγορία:Ποδοσφαιριστές Αμβούργο ΣΦ
Κατηγορία:Ποδοσφαιριστές ΦΚ Νυρεμβέργη
Κατηγορία:Ποδοσφαιριστές 1. ΦΣΦ Μάιντς 05
Κατηγορία:Ποδοσφαιριστές ΦΚ Σάλκε 04
Κατηγορία:Ποδοσφαιριστές Στόουκ Σίτι Φ.Κ.
Κατηγορία:Ποδοσφαιριστές Παρί Σεν Ζερμέν
Κατηγορία:Ποδοσφαιριστές Εθνικής Γερμανίας Κ19
Κατηγορία:Ποδοσφαιριστές Εθνικής Γερμανίας Κ21
Κατηγορία:Ποδοσφαιριστές Εθνικής Καμερούν
Κατηγορία:Ξένοι ποδοσφαιριστές στην Αγγλία
Κατηγορία:Ξένοι ποδοσφαιριστές στη Γαλλία
Κατηγορία:Ποδοσφαιριστές Κυπέλλου Εθνών Αφρικής 2021
Κατηγορία:Ποδοσφαιριστές Παγκοσμίου Κυπέλλου 2022
Αμίρ Αγάγιεφ

Ο **Αμίρ Αγάγιεφ** (αζερικά: *Amir Ağayev*, εβραϊκά: אמיר עגייב, γενν. στις 10 Φεβρουαρίου 1992) είναι Ισραηλινός, αζερικής καταγωγής, επαγγελματίας ποδοσφαιριστής, ο οποίος αγωνίζεται ως μεσοεπιθετικός για τον Ατρόμητο. 

## Σταδιοδρομία σε συλλόγους
Ο Αγάγιεφ ξεκίνησε την επαγγελματική σταδιοδρομία του στην Μπνέι Γεχουντά Τελ Αβίβ. 

Ακολούθως, ο Αγάγιεφ αγωνίστηκε επίσης στις Ομόνοια, Μπεϊτάρ Ιερουσαλήμ και Χάποελ Τελ Αβίβ. 

Στις 31 Ιανουαρίου 2019, ο Αγάγιεφ υπέγραψε συμβόλαιο 1,5 έτους με την Σουμγκαγίτ ΦΚ από το Αζερμπαϊτζάν. 

Στις 14 Αυγούστου 2020, ο Αγάγιεφ υπέγραψε συμβόλαιο 1 + 1 έτους με τον Ατρόμητο.

## Εθνική ομάδα
Ο Αγάγιεφ έχει αγωνιστεί στις «μικρές» εθνικές Ισραήλ U18, U19 και U21. 

## Παραπομπές


## Εξωτερικοί σύνδεσμοι
* 
* Προφίλ στο Transfermarkt.com

Κατηγορία:Ισραηλινοί ποδοσφαιριστές
Κατηγορία:Εβραίοι ποδοσφαιριστές
Κατηγορία:Ισραηλινοί Εβραίοι
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ισραήλ Κ18
Κατηγορία:Ποδοσφαιριστές Εθνικής Ισραήλ Κ19
Κατηγορία:Ποδοσφαιριστές Εθνικής Ισραήλ Κ21
Κατηγορία:Ποδοσφαιριστές Μπνέι Γεχουντά Τελ Αβίβ ΦΚ
Κατηγορία:Ποδοσφαιριστές Πρέμιερ Λιγκ Ισραήλ
Κατηγορία:Ποδοσφαιριστές Ομόνοιας Λευκωσίας
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ξένοι ποδοσφαιριστές στην Κύπρο
Κατηγορία:Ισραηλινοί ποδοσφαιριστές στο εξωτερικό
Κατηγορία:Ποδοσφαιριστές Μπεϊτάρ Ιερουσαλήμ
Κατηγορία:Ποδοσφαιριστές Χάποελ Τελ Αβίβ
Κατηγορία:Ποδοσφαιριστές Σουμγκαγίτ ΦΚ
Κατηγορία:Ποδοσφαιριστές Πρέμιερ Λιγκ Αζερμπαϊτζάν
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Μαρία Λουίζα του Σλέσβιχ-Χόλσταϊν

Η **Μαρία Λουίζα** (γερμ. *Marie Luise von Schleswig-Holstein-Sonderburg-Augustenburg*, 12 Αυγούστου 1872 - 8 Δεκεμβρίου 1956) του Οίκου του Σλέσβιχ-Χόλσταϊν-Σόντερμπουργκ-Αουγκούστενμπουργκ ήταν πριγκίπισσα του Σλέσβιχ-Χόλσταϊν-Σόντερμπουργκ-Αουγκούστενμπουργκ και έπειτα πριγκίπισσα του Άνχαλτ.

## Βιογραφία
Η *Φραγκίσκη Ιωσηφίνα Λουίζα Αυγούστα Μαρία Χριστίνα Ελένη* γεννήθηκε στις 12 Αυγούστου 1872 στην Αγροικία Κάμπερλαντ, και ήταν το τέταρτο παιδί και η δεύτερη κόρη του Χριστιανού του Σλέσβιχ-Χόλσταϊν και της Ελένης του Ηνωμένου Βασιλείου. Ήταν εγγονή της βασίλισσας Βικτωρίας. Βαπτίστηκε στις 18 Σεπτεμβρίου 1872. Ανάδοχοί της ήταν ο Φραγκίσκος Ιωσήφ της Αυστρίας και η Μαρία, Βασίλισσα του Αννόβερου. Στην οικογένειά της ήταν γνωστή ως *Λούι*.

Ήταν παράνυφος στο γάμο της μητρικής θείας της, Βεατρίκης, με τον Ερρίκο του Μπάττενμπεργκ το 1885. 

Στις 6 Ιουλίου 1891 παντρεύτηκε τον Αριβέρτο του Άνχαλτ στο Παρεκκλήσι του Αγίου Γεωργίου στο Κάστρο του Ουίνδσορ. Το ζευγάρι δεν απέκτησε απογόνους. Ο γάμος τους ακυρώθηκε στις 13 Δεκεμβρίου 1900.

Αφιερώθηκε σε φιλανθρωπικούς οργανισμούς και την προστασία των τεχνών. Εμπνεύστηκε τη δημιουργία του "Κουκλόσπιτου της Βασίλισσας Μαρίας" (*Queen Mary's Dolls' House*) που παρουσιάζει τα έργα των Βρετανών τεχνιτών. Ίδρυσε το "Girl's Club" στο Μπέρμοντσεϋ που χρησίμευσε ως νοσοκομείο κατά τη διάρκεια του Πρώτου Παγκοσμίου Πολέμου.

Ήταν παρούσα σε τέσσερις στέψεις βασιλέων: του θείου της, Εδουάρδου Ζ΄, και της Αλεξάνδρας της Δανίας το 1902, του εξαδέλφου της, Γεωργίου Ε΄, και της Μαρίας του Τεκ το 1911, του ανιψιού της, Γεωργίου ΣΤ΄, και της Ελίζαμπεθ Μπόους-Λάυον το 1937, και της μικρανεψιάς της, Ελισάβετ Β΄ το 1953.

Πέθανε στις 8 Δεκεμβρίου 1956 στο Μπέρκλεϋ Σκουέρ σε ηλικία 84 ετών. Αρχικά θάφτηκε στο Παρεκκλήσι του Αγίου Γεωργίου στο Ουίνδσορ και αργότερα θάφτηκε στο Φρόγκμορ.

## Τίτλοι
*1872–1891: *Η Υψηλότητα* Μαρία Λουίζα του Σλέσβιχ-Χόλσταϊν-Σόντερμπουργκ-Αουγκούστενμπουργκ
*1891–1900: *Η Υψηλότητα* Πριγκίπισσα του Άνχαλτ
*1900–1917: *Η Υψηλότητα* Πριγκίπισσα Μαρία Λουίζα του Σλέσβιχ-Χόλσταϊν-Σόντερμπουργκ-Αουγκούστενμπουργκ
*1917–1956: *Η Υψηλότητα* Πριγκίπισσα Μαρία Λουίζα

### Τιμητικές διακρίσεις
***VA**: Κυρία του Τάγματος της Βικτωρίας και του Αλβέρτου *1893*
***CI**: Κυρία του Τάγματος του Στέμματος της Ινδίας
***RRC**: Μέλος του Βασιλικού Ερυθρού Σταυρού
***GBE**: Κυρία Μεγαλόσταυρου του Τάγματος της Βρετανικής Αυτοκρατορίας *1919*
***GCVO**: Κυρία Μεγαλόσταυρου του Βασιλικού Βικτωριανού Τάγματος *1953*

## Παραπομπές
*Ronald Allison and Sarah Riddell, eds., *The Royal Encyclopedia* (London: Macmillan, 1992).
*"Obituary: Princess Helena Victoria, Charity and Social Services," 15 March 1948, p. 7.
*"Royal Titles: German Names Dropped, British Peerages for Princes," *The Times* 20 July 1917, p. 7.



Κατηγορία:Γερμανοί ευγενείς
Κατηγορία:Βρετανίδες πριγκίπισσες
Κατηγορία:Πριγκίπισσες του Σλέσβιχ-Χόλσταϊν-Σόντερμπουργκ-Αουγκούστενμπουργκ
Φιλίππα του Ντρε

Η **Φιλίππα**, γαλ.  Philippa (1192 - 1242) από τον Οίκο του Ντρε ήταν κόρη του κόμη του Ντρε και με τον γάμο της έγινε κόμισσα του Μπαρ.

## Οικογένεια
Ήταν η πρώτη κόρη του Ροβέρτου Β΄ κόμη του Ντρε και της Γιολάντας του Κουσί.

## Οικογένεια
Παντρεύτηκε το 1219 τον Ερρίκο Β΄ κόμη του Μπαρ και είχε τέκνα:
* Μαργαρίτα 1220-1275, παντρεύτηκε τον Ερρίκο Ε΄ των Λίμπουργκ κόμη του Λουξεμβούργου.
* Θεοβάλδος Β΄ 1221-1291, κόμης του Μπαρ.
* Ερρίκος απεβ. 1249.
* Ιωάννα 1225-1299, παντρεύτηκε τον Φρειδερίκο του Μπλαμόν (απεβ. 1255) και μετά τον Λουδοβίκο Ε΄ κόμη του Σινύ.
* Ρενώ απεβ. 1271.
* Εράρ απεβ. 1335.
* Ισαβέλλα απεβ. 1320.

## Πρόγονοι




## Πηγές
* John A. Gade, Luxemburg in the Middle Ages, (E.J. Brill, 1951), 96.
* Pit Péporté, Constructing the Middle Ages: Historiography, Collective Memory and Nation-Building in Luxembourg, (Brill, 2011), 148.

## Παραπομπές σε πηγές


Κατηγορία:Οίκος του Ντρε
Ιωάννα Β΄ του Ντρε

Η **Ιωάννα**, γαλλ. Jeanne de Dreux (1309-1355) από τον Οίκο του Ντρε ήταν κόρη του κόμη του Ντρε και με τον γάμο της έγινε υποκόμισσα του Τουάρ.

## Οικογένεια
Ήταν η μόνη κόρη του Ιωάννη Β΄ κόμη του Ντρε και της 2ης συζύγου του Περονέλ του Συλύ.

## Οικογένεια
Παντρεύτηκε το 1330 τον Λουδοβίκο Α΄ κόμη του Τουάρ και είχε τέκνα:
* Σίμων απεβ. 1365, κόμης του Ντρε. Νυμφεύτηκε την Ιωάννα των Αρτουά (1353-1420), κόρη του Ιωάννη κόμη του Ε.
* Περονέλ π.1330-1397, κόμισσα του Ντρε, παντρεύτηκε τον Αμωρύ Δ΄ κύριο του Κραόν.
* Ισαβέλλα απεβ. 1397, κόμισσα του Ντρε μαζί με τις αδελφές της. Παντρεύτηκε πρώτα τον Γκυ ντε Νεσλ (απεβ. 1352), μετά τον Ινζελζέ ντ'Αμπουάζ και έπειτα τον Γκυγιώμ ντ'Αρκούρ (απεβ. 1400).
* Μαργαρίτα απεβ. 1397, κόμισσα του Ντρε μαζί με τις αδελφές της, παντρεύτηκε πρώτα τον Τόμας ντε Σεμίγ και μετά τον Γκυ Τουρπίν, κύριο του Κρις.

## Πρόγονοι




## Παραπομπές


## Πηγές
* Hanno Wijsman, "'Les Livres de la "damoiselle de Dreux': la bibliothèque d'une femme au seuil du XVe siècle", dans Anne-Marie Legaré, éd., Livres et lectures de femmes en Europe entre Moyen âge et Renaissance, Turnhout, Brepols, 2007, p. 67

Κατηγορία:Οίκος του Ντρε
Ιωάννα Α΄ του Ντρε

Η **Ιωάννα Α΄**, γαλλ. Jeanne I (1345 - 1346) από τον Οίκο του Ντρε ήταν κόρη του κόμη του Ντρε.

## Βιογραφία
Ήταν το μόνο τέκνο του Πέτρου κόμη του Ντρε και της Ιζαμπώ κυρίας του Ουνταίν (απεβ. 1389), κόρης του Ιωάννη Α΄ υποκόμη του Μελύν.

Το 1345 απεβίωσε ο πατέρας της και η Ιωάννα Α΄, νήπιο, τον διαδέχθηκε. Η Ιωάννα απεβίωσε το επόμενο έτος και τη διαδέχθηκε η ετεροθαλής αδελφή τού πατέρα της, η Ιωάννα Β΄ ως κόμισσα του Ντρε.

## Πρόγονοι




## Παραπομπές


## Πηγές
* Newman, William Mendel (1935). Les seigneurs de Nesle en Picardie (XIIe-XIIIe siècle): leurs chartes et leur histoire (in French). Vol.91, Part 2. American Philosophical Society.
* Panton, Kenneth J., ed. (2011). "Yolande de Dreux". Historical Dictionary of the British Monarchy. Scarecrow Press Inc.
* Pollock, M. A. (2015). Scotland, England and France After the Loss of Normandy, 1204-1296: "Auld Amitie". The Boydell Press.

Κατηγορία:Οίκος του Ντρε
Ζοζέφ Μπολόνι ντε Σαιν-Ζωρζ

Ο **Ζοζέφ Μπουλόν, Ιππότης ντε Σαιν-Ζωρζ** (**Joseph Bologne, Chevalier de Saint-Georges**) (1745 – 12 Ιουνίου 1799), ήταν Γάλλος συνθέτης κλασικής μουσικής, μαέστρος, δεξιοτέχνης του βιολιού και ξιφομάχος. Πήρε μέρος στη Γαλλική Επανάσταση με τους Δημοκρατικούς, ως συνταγματάρχης στη Λεγεώνα του Αγίου Γεωργίου (Légion St.-Georges).

Γεννήθηκε στη Γουαδελούπη στις 25 Δεκεμβρίου 1745. Πατέρας του ήταν ο κτηματίας και  Parliamentary councilor George Bologne de Saint-Georges και μητέρα του η Σενεγαλέζα υπηρέτρια της γυναίκας του Μπουλόν, Anne dite Nanon. 

## Παραπομπές


## Εξωτερικοί σύνδεσμοι
* 

Κατηγορία:Γάλλοι συνθέτες
Κατηγορία:Γάλλοι βιολιστές
Κατηγορία:Συνθέτες κλασικής μουσικής
Κλαιρ Μάκιντος

Η **Κλαιρ Μάκιντος** είναι Βρετανή συγγραφέας και πρώην Αστυνομικός.

## Βιογραφία

### Προσωπική Ζωή
Αρχικά, δούλευε ως αστυνομικός επί 12 χρόνια, μέχρι που αποφάσισε να ασχοληθεί με τα βιβλία και να καθιερωθεί ως μια από τις πιο επιτυχημένες σύγχρονες συγγραφείς αστυνομικών μυθιστορημάτων. Τα βιβλία της έχουν ξεπεράσει τα 2 εκατομμύρια αντίτυπα παγκοσμίως και έχουν μεταφραστεί σε περισσότερες από 35 γλώσσες. Έχει παντρευτεί τον Ρόμπ Μάκιντος και έχουν έναν γιο τον Αλεξάντερ Έντουαρντ Μάκιντος.

## Βιβλιογραφία
Στα Ελληνικά κυκλοφορούν μέχρι στιγμής:

* Σε είδα, Εκδόσεις Μεταίχμιο, 2018
* Ξέχασε με, Εκδόσεις Μεταίχμιο, 2019
* Σ' άφησα, Εκδόσεις Μεταίχμιο, 2020
* Μετά το τέλος, Εκδόσεις Μεταίχμιο, 2020
* Ομηρία, Εκδόσεις Μεταίχμιο, 2022
* Το Τελευταίο Πάρτι, Εκδόσεις Μεταίχμιο, 2022

## Βραβεία
* **Theakston Old Peculier (2016)**
* **Cognac Prix du Polar (2016)**

## Παραπομπές


Κατηγορία:Άγγλοι μυθιστοριογράφοι
Κατηγορία:Αστυνομικοί
Πρεσνέλ Κιμπεμπέ

Ο **Πρεσνέλ Κιμπεμπέ** (13 Αυγούστου 1995) είναι Γάλλος ποδοσφαιριστής, ο οποίος αγωνίζεται ως αμυντικός για λογαριασμό της Παρί Σεν-Ζερμαίν και της εθνικής ομάδας της Γαλλίας. Ήταν μέλος της αποστολής η οποία κατέκτησε το Μουντιάλ 2018. Έχει πραγματοποιήσει 9 συμμετοχές με το εθνόσημο. Ο Κιμπεμπέ έχει Κογκολέζο πατέρα και Αϊτινή μητέρα και άρχισε από τις ακαδημίες της Παρί Σεν-Ζερμαίν το 2005, πραγματοποιώντας το ντεμπούτο του με την πρώτη ομάδα το 2014, σε αγώνα πρωταθλήματος εναντίον της Λανς. Πραγματοποίησε το ντεμπούτο του στο Τσάμπιονς Λιγκ στις 14 Φεβρουαρίου 2017, στη νίκη με 4-0 επί της Μπαρτσελόνα. Τον Ιούλιο του 2020 επέκτεινε το συμβόλαιό του με την ΠΣΖ.
## Παραπομπές


Κατηγορία:Γάλλοι ποδοσφαιριστές
Κατηγορία:Ποδοσφαιριστές Παρί Σεν Ζερμέν
Κατηγορία:Ποδοσφαιριστές Εθνικής Γαλλίας Κ20
Κατηγορία:Ποδοσφαιριστές Εθνικής Γαλλίας Κ21
Κατηγορία:Ποδοσφαιριστές Εθνικής Γαλλίας
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Παίκτες νικητές Πρωταθλήματος Εθνών ΟΥΕΦΑ
Μαρία της Βρετάνης (1268-1339)

Η **Μαρία**, γαλλ. Marie de Dreux (1268 - 1339) από τον Οίκο του Ντρε ήταν κόρη του δούκα της Βρετάνης και με τον γάμο της έγινε κόμισσα του Σαιν-Πολ.

## Βιογραφία
Ήταν η πρώτη κόρη του Ιωάννη Β΄ δούκα της Βρετάνης και της Βεατρίκης της Αγγλίας, κόρης του Ερρίκου Γ΄ της Αγγλίας.

Αδελφή της ήταν η Λευκή, σύζυγος του Φιλίππου των Αρτουά κυρίου των Κονς, Νονανκούρ & Ντομφρόν, μητέρα της Μαργαρίτας των Αρτουά.

## Οικογένεια
Παντρεύτηκε το 1292 τον Γκυ Δ΄ των Σατιγιόν κόμη του Σαιν-Πολ και είχε τέκνα:
* Ιωάννης απεβ. 1344, κόμης του Σαιν-Πολ.
* Ιάκωβος, κύριος του Aνκρ, άτεκνος.
* Μαώ 1293-1358, παντρεύτηκε τον Κάρολο των Καπετιδών κόμη του Βαλουά.
** Ισαβέλλα 1313-1383, παντρεύτηκε τον Πέτρο Α΄ των Βουρβόνων δούκα του Μπουρμπόν.
*** Ιωάννα 1338-1378, παντρεύτηκε τον Κάρολο Ε΄ των Βαλουά βασιλιά της Γαλλίας.
** Λευκή 1317-1348, παντρεύτηκε τον Κάρολο Δ΄ (του Οίκου του Λουξεμβούργου) βασιλιά της Γερμανίας & Βοημίας.
* Βεατρίκη, παντρεύτηκε τον Ζαν ντε Νταμπιέρ, κύριο του Κρεβεκέρ.
* Ισαβέλλα απεβ. 1360, παντρεύτηκε τον Γκυγιώμ κύριο του Κουσύ.
* Μαρία π.1303-1377, παντρεύτηκε τον Αϋμέρ ντε Βαλένς, 2ο κόμη του Πέμπροουκ.
* Ελεονώρα, παντρεύτηκε τον Ζαν Γ΄ Μαλέ, κύριο του Γκρανβίλ.
* Ιωάννα, παντρεύτηκε τον Μίλ ντε Νουαγιέ, κύριο του Μαιζύ.

## Πρόγονοι




## Αναφορές σε πηγές


## Πηγές
* Instructional Images and the Life of St. Eustace, Judith K. Golden, Insights and Interpretations, Ed. Colum Hourihane, (Princeton University Press, 2002), 73.

Κατηγορία:Οίκος του Ντρε
Σάντα Κολόμα ντ'Αντόρρα

Η **Σάντα Κολόμα ντ'Αντόρρα** (), ή αλλιώς **Σάντα Κολόμα**, είναι πόλη της Ανδόρρας στην ενορία της Ανδόρρα λα Βέλια, κοντά στον ποταμό Γκραν Βαλίρα και 2 χιλιόμετρα από την πρωτεύουσα, Ανδόρρα λα Βέλια. Σύμφωνα με την απογραφή του 2019 έχει 3.057 κατοίκους.

## Γεωγραφία
Στα δυτικά του βρίσκονται τα ορεινά χωριά Αϊσάς, Μπισεσάρι και Κανόλικ στην Ανδόρρα και Ος ντε Σιβίς στην Ισπανία.

## Αξιοσημείωτα κτίρια
Στην πόλη βρίσκεται η ιστορική εκκλησία της Σάντα Κολόμα που ορίστηκε Μνημείο Παγκόσμιας Κληρονομιάς της UNESCO στις 22 Φεβρουαρίου 1999 στην Πολιτιστική κατηγορία.


Αρχείο:Iglesia de Santa Coloma de Andorra, Santa Coloma, Andorra, 2013-12-30, DD 01.JPG|Το εξωτερικό της εκκλησίας της Σάντα Κολόμα


## Παραπομπές


Κατηγορία:Πόλεις της Ανδόρρας
Αρινσάλ

Το **Αρινσάλ** () είναι πόλη της Ανδόρρας σε υψόμετρο 1.550 με 2.560 μέτρα στην ενορία Λα Μασάνα κοντά στα σύνορα με την Ισπανία. Σύμφωνα με την απογραφή του 2019 έχει 1.641 κατοίκους. Αποτελεί ένα από τα σημαντικότερα χειμερινά θέρετρα της χώρας, ενώ το καλοκαίρι το χιονοδρομικό κέντρο λειτουργεί ως πάρκο πεζοπορίας και αναψυχής.

## Παραπομπές


Κατηγορία:Πόλεις της Ανδόρρας
Ελεονώρα της Βρετάνης (1275-1342)

H **Ελεονώρα**, γαλλ. Eleanora de Bretagne (1275 - 16 Μαΐου 1342) από τον Οίκο του Ντρε ήταν κόρη του δούκα της Βρετάνης, που έγινε ηγουμένη στο αββαείο του Φοντεβρώ.

## Βιογραφία
Γεννήθηκε στην Αγγλία και ήταν η τρίτη κόρη του Ιωάννη Β΄ δούκα της Βρετάνης και της Βεατρίκης των Ανζού (Πλανταγενετών), κόρης του Ερρίκου Β΄ της Αγγλίας.

Το 1281, σε ηλικία 7 ετών, εισήλθε στο αββαείο του Έιμεσμπρυ, του τάγματος του Φοντεβρώ. Εκεί τάφηκε και η Ελεονώρα των Ανζού (Πλανταγενετών), κόρη του δούκα της Βρετάνης, εξαδέλφη του πάππου της Ερρίκου Β΄ της Αγγλίας. Το 1290 μετακόμισε στο αββαείο του Φοντεβρώ στο Λουάρ (Λίγηρα) της Γαλλίας, στο κεντρικό αββαείο του τάγματος, όπου ανέλαβε τους μοναστικούς όρκους και έγινε μοναχή. Το πλούσια εικονογραφημένο *Αντιφωνάριο* της δόθηκε με την εγκατάστασή της εκεί. Το 1304 έγινε ηγουμένη.

Με το τέλος της σε ηλικία 67 ετών κληροδότησε το *Αντιφωνάριο* στο αββαείο. Διασώζεται ως τις ημέρες μας και διατηρείται στη δημόσια βιβλιοθήκη της Λιμόζ.

## Πρόγονοι




## Παραπομπές


## Πηγές
* Berenice M. Kerr, Religious life for women, c.1100-c.1350 : Fontevraud in England. Oxford: Oxford University Press, 1999.
* Célestin Port, Dictionnaire historique, géographique et biographique de Maine-et-Loire et de l'ancienne province d'Anjou : A-C, t. 1, Angers, H. Siraudeau et Cie, 1965, 2nd edition.

Κατηγορία:Οίκος του Ντρε
Ιωάννα της Βρετάνης, βαρόνη του Ντρέιτον

Η **Ιωάννα** (γαλλ. *Joan de Bretegne*, 1341 - 8 Νοεμβρίου 1402) από τον Οίκο του Ντρε ήταν κόρη του δούκα της Βρετάνης.

## Βιογραφία
Ήταν η μόνη κόρη του Ιωάννη δούκα της Βρετάνης και της Ιωάννας της Φλάνδρας, κόρης του Λουδοβίκου Α΄ κόμη του Νεβέρ.

Μεγάλωσε στην Αγγλία μαζί με τον αδελφό της Ιωάννη (Δ΄) και ανατράφηκε μαζί με τα τέκνα του Εδουάρδου Γ΄ της Αγγλίας. Όταν ο αδελφός της επέστρεψε στη Βρετάνη για να αναλάβει το δουκάτο, αυτή παρέμεινε στην Αγγλία. Σε ηλικία 39 ετών παντρεύτηκε τον Ράλφ Μπάσετ, 3ο βαρόνο Μπάσετ του Ντράυτον.

Το 1398 διορίστηκε κοντόσταυλος του κάστρου Ρίτσμοντ από τη διαθήκη του Ριχάρδου Β΄ της Αγγλίας. Η Ιωάννα απεβίωσε 61 ετών και τάφηκε στο αββαείο Λάβεντον του Μπάκινγκχαμσαϊρ.

## Οικογένεια
Παντρεύτηκε το 1380 τον Ραλφ Μπάσετ, 3ο βαρόνο Μπάσετ του Ντράυτον.

## Πρόγονοι




## Αναφορές σε πηγές


## Πηγές
* BRITTANY
* Michael Jones, Ducal Brittany, 1364–1399: relations with England and France during the reign of Duke John IV, Oxford University Press, 1970

Κατηγορία:Οίκος του Ντρε
Τύρα φον Βέστερνχαγκεν

Η **Τύρα φον Βέστερνχαγκεν** (*Thyra von Westernhagen*, 14 Αυγούστου 1973 -) είναι Γερμανίδα δασοφύλακας και η σύζυγος του Πρίγκιπα Ερρίκου του Ανόβερου.

## Βιογραφία
Η *Τύρα Σιξτίνα Δονάτα* γεννήθηκε στις 14 Αυγούστου 1973 στο Όλντενμπουργκ, και είναι κόρη του καθηγητή ιατρικής Μπούρκχαρτ φον Βέστερνχαγκεν και της Ούτα Μαρία φον Πάπε.

Στις 30 Απριλίου 1999 παντρεύτηκε τον Πρίγκιπα Ερρίκο του Ανόβερου στην Εκκλησία του Αγίου Ανδρέα στο κτήμα της οικογένειάς της στο Τάιστουνεν. Μαζί απέκτησαν τρία παιδιά:
*τον Πρίγκιπα Αλβέρτο (γενν. το 1999-)
*την Πριγκίπισσα Ευγενία (γενν. το 2001-)
*τον Πρίγκιπα Ιούλιο (γενν. το 2006-)

Το 2011 η Τύρα υπέβαλε μήνυση εναντίον της Γερμανίδας ηθοποιού Ντεζιρέ Νικ για συκοφαντία και δυσφήμηση. Το περιφερειακό δικαστήριο του Γκέτινγκεν απέρριψε την καταγγελία το 2012. Είναι μητριά του Όσκαρ Νικ, γιου του συζύγου της, από την σχέση του με την Ντεζιρέ Νικ.

## Παραπομπές


Κατηγορία:Οίκος του Αννόβερου
Κατηγορία:Πρώσοι ευγενείς
Κατηγορία:Πριγκίπισσες της Γερμανίας
Κατηγορία:Πριγκίπισσες του Ανόβερου
Ισαβέλλα της Βρετάνης

Η **Ισαβέλλα**, γαλλ. Isabelle de Bretagne (1411 - π. 1444) από τον Οίκο του Ντρε ήταν κόρη του δούκα της Βρετάνης και με τον γάμο της έγινε κόμισσα του Λαβάλ, βαρόνη του Βιτρέ, κυρία του Μονφόρ, κ.λπ.

## Βιογραφία
Ήταν η πρώτη (επιζήσασα) κόρη του Ιωάννη Ε΄ δούκα της Βρετάνης και της Ιωάννας των Βαλουά, κόρης του Καρόλου ΣΤ΄ της Γαλλίας.

Δύο εκ μητρός θείες της έγιναν βασίλισσες: η Ισαβέλλα, σύζυγος του Ριχάρδου Β΄ της Αγγλίας και η Αικατερίνη, σύζυγος του Ερρίκου Ε΄ της Αγγλίας. Επίσης η εκ πατρός γιαγιά της Ιωάννα των Εβρέ, έκανε δεύτερο γάμο με τον Ερρίκο Δ΄ της Αγγλίας (εξάδελφο του Ριχάρδου Β΄ και πατέρα του Ερρίκου Ε΄).

Ο σύζυγός της Γκυ ΙΔ΄ πολέμησε σε πολλές μάχες του Εκατονταετούς Πολέμου, μαζί με τη Ζαν Ντ'Αρκ. Αυτός αρχικά είχε μνηστευτεί τη νεότερη αδελφή της Ισαβέλλας, τη Μαργαρίτα, η οποία απεβίωσε πριν τον γάμο, έτσι ο Γκυ ΙΔ΄ νυμφεύτηκε την Ισαβέλλα. Η Ισαβέλλα απεβίωσε 33 ετών και τάφηκε στην πόλη Νάντη. Ο σύζυγός της έκανε δεύτερο γάμο με τη Φραγκίσκη του Ντινάν, χήρα του Ζιλ κυρίου του Σαντοσέ, αδελφού της Ισαβέλλας. Ο Γκυ ΙΔ΄ τάφηκε στον κολεγιακό ναό του Σαιν-Τυγκάλ στο Λαβάλ. 

## Οικογένεια
Παντρεύτηκε το 1430 ton Γκυ ΙΔ΄ κόμη του Λαβάλ, βαρόνο του Βιτρέ & του Λα Ρος-Μπερναρ, κύριο του Μονφόρ, κ.λπ. και είχε τέκνα:
* Γιολάντα γενν.1431, παντρεύτηκε πρώτα τον Αλαίν ντε Ροάν, κόμη του Ποροέ και μετά τον Γκυγιώμ ντ'Αρκούρ, κόμη του Τανκαρβίλ.
* Φραγκίσκη γενν.1432.
* Ιωάννα 1433-1498, παντρεύτηκε τον Ρενέ των Βαλουά-Ανζού δούκα του Ανζού, (διεκδικητή) βασιλιά της Νάπολης, κ.λπ.
* Φραγκίσκος 1435-1501, διάδοχος του πατέρα του ως Γκυ ΙΕ΄.
* Ιωάννης 1437-1476, βαρόνος του λα Ρος-Μπερνάρ.
* Αρτύζα 1437-1461, δίδυμη του προηγουμένου.
* Ελέν 1439-1500, παντρεύτηκε τον Ιωάννη ντε Μαλεστρουά, βαρόνο του Ντερβάλ.
* Λουίζα γενν.1441, παντρεύτηκε τον Ιωάννη Γ΄ ντε Μπρος κόμη του Παντιέβρ.

## Πρόγονοι



	

## Αναφορές σε πηγές


## Πηγές
* Booton, Diane E. (2010). Manuscripts, Market and the Transition to Print in Late Medieval Brittany. Ashgate Publishing.
* Walsby, Malcolm (2007). The Counts of Laval: Culture, Patronage and Religion in Fifteenth- and Sixteenth-Century France. Ashgate Publishing.

Κατηγορία:Οίκος του Ντρε
Μαργαρίτα της Φουά

Η **Μαργαρίτα**, γαλλ. Margaret de Foix (π. 1449 - 15 Μαΐου 1487) από τον Οίκο του Γκραγύ ήταν κόρη του κόμη του Φουά και με τον γάμο της έγινε δούκισσα της Βρετάνης.

## Βιογραφία
Ήταν η δεύτερη κόρη του Γκαστόν Δ΄ κόμη του Φουά και της Ελεονώρας των Τραστάμαρα, κόρης του Ιωάννη Β΄ της Αραγωνίας.

Στις 27 Ιουνίου 1471, στο Σατώ ντε Κλισόν, παντρεύτηκε τον Φραγκίσκο Β΄ δούκα της Βρετάνης (1435-1488), γιο του Ριχάρδου κόμη του Μονφόρ. Για τον Φραγκίσκο ήταν ο 2ος γάμος, καθώς η πρώτη σύζυγός του Μαργαρίτα της Βρετάνης είχε αποβιώσει το 1469.

Η Μαργαρίτα της Φουά απεβίωσε 39 ετών στο Σατώ ντε Ναντ στη Νάντη και τάφηκε στον καθεδρικό των Αγ. Πέτρου και Παύλου, δίπλα στον άνδρα της και την πρώτη του σύζυγο, σε ένα μεγαλειώδες μνημείο, που ονομάζεται "ο τάφος του Φραγκίσκου Β΄". Το ταφικό μνημείο κατασκευάστηκε σε ρυθμό πρώιμης Γαλλικής Αναγέννησης.

## Οικογένεια
Παντρεύτηκε το 1471 τον Φραγκίσκο Β΄ των Ντρε-Μονφόρ δούκα της Βρετάνης και είχε τέκνα:
* Άννα 1477-1514, παντρεύτηκε πρώτα τον Μαξιμιλιανό Α΄ των Αψβούργων αρχιδούκα της Αυστρίας και βασιλιά της Γερμανίας, μετά τον Κάρολο Η΄ των Βαλουά βασιλιά της Γαλλίας και έπειτα τον Λουδοβίκο ΙΒ΄ των Βαλουά της Γαλλίας.
* Ισαβέλλα 1478-1490, μνηστεύθηκε τον Ιωάννη των Αλμπρέ το 1481, αλλά απεβίωσε 12 ετών και τάφηκε στον καθεδρικό της Ρεμς.

## Αναφορές σε πηγές


## Πηγές
* Booton, Diane E. (2010). Manuscripts, Market and the Transition to Print in Late Medieval Brittany. Ashgate Publishing.
* Woodacre, Elena (2013). The Queens Regnant of Navarre: Succession, Politics, and Partnership, 1274-1512. Palgrave Macmillan.
* Anthony, R. (1931). Identification et Étude des Ossements des Rois de Navarre inhumés dans la Cathédrale de Lescar [Identification and Study of the Bones of the Kings of Navarre buried in the Cathedral of Lescar] (PDF). Archives du Muséum, 6e series (in French). VII. Masson et Cie.

## Εξωτερικοί σύνδεσμοι
* 

Κατηγορία:Οίκος της Φουά
Κατηγορία:Δούκισσες της Βρετάνης
Κατηγορία:Ινφάντας της Ναβάρρας
Πανδημία COVID-19 στο Μεξικό

Η **πανδημία του κορονοϊού του 2020 στο Μεξικό** είναι μέρος της εν εξελίξει παγκόσμιας πανδημίας της ασθένειας κορονοϊού 2019 (), την οποία προκαλεί ο κορονοϊός SARS-CoV-2. Στο Μεξικό το πρώτο επιβεβαιωμένο κρούσμα ανακοινώθηκε στα τέλη Φεβρουαρίου του 2020. Ωστόσο, το Εθνικό Συμβούλιο Επιστήμης και Τεχνολογίας ανέφερε ότι στα μέσα Ιανουαρίου του 2020 κατεγράφησαν δύο κρούσματα κορονοϊού στη χώρα, από ένα στα κρατίδια Ναγιαρίτ και Ταμπάσκο. 

Στις 18 Αυγούστου υπήρχαν 531.239 εργαστηριακά επιβεβαιωμένα κρούσματα και 57.774 επιβεβαιωμένοι θάνατοι. Ωστόσο, το Πρόγραμμα "Φρουρός" της Γραμματείας της Υγείας εκτίμησε ότι στα μέσα του Ιουλίου 2020 η χώρα είχε πάνω από 2.875.734 κρούσματα, επειδή θεωρούσαν τον συνολικό αριθμό των εργαστηριακά επιβεβαιωμένων κρουσμάτων ως στατιστικό δείγμα.

## Παραπομπές


Μεξικο
Κατηγορία:Σελίδες με πηγές CS1 στα Ισπανικά (es)
Μαργαρίτα της Βρετάνης

Η **Μαργαρίτα**, γαλλ. Margaret de Dreux de Bretagne (π. 1443 - 25 Σεπτεμβρίου 1469) από τον Οίκο του Ντρε-Μονφόρ ήταν κόρη του δούκα της Βρετάνης και με τον γάμο της έγινε δούκισσα της Βρετάνης.

## Βιογραφία
Ήταν η πρώτη κόρη του Φραγκίσκου Α΄ δούκα της Βρετάνης και της (2ης συζύγου του) Ισαβέλλας των Στιούαρτ, κόρης του Ιακώβου Α΄ της Σκωτίας.

Από την εποχή του Πολέμου για τη Διαδοχή στη Βρετάνη, έγινε σαφές ότι στη Βρετάνη ίσχυε ο ημι-Σαλικός νόμος διαδοχής: οι γυναίκες κληρονομούσαν, μόνο αν δεν υπήρχε άρρην συγγενής. Όπως αναμενόταν από την πρόβλεψη στη συνθήκη του Γκεράντ, η οποία τελείωσε τον Πόλεμο, ούτε η Μαργαρίτα, ούτε η νεότερη αδελφή της Μαρία αναγνωριζόταν ως κληρονόμοι του δουκάτου: έπειτα από το τέλος του πατέρα τους, ο θείος της Πέτρος Α΄ της Βρετάνης τον διαδέχθηκε ως δούκας της Βρετάνης. Όμως ήταν άτεκνος και για να αποφευχθεί η επερχόμενη διαφωνία, μερίμνησε για τον γάμο της Μαργαρίτας με τον εξάδελφο του Φραγκισκου Α΄, τον Φραγκίσκο του Ετάμπ, 2ο στη σειρά διαδοχής και τον τελευταίο άρρενα, που απέμεινε στον Οίκο των Ντρε-Μονφόρ. Επίσης κανόνισε και τον γάμο της Μαρίας με τον Ιωάννη Β΄ υποκόμη του Ροάν, του πιο ισχυρού ευγενούς στη Βρετάνη.

Έτσι στις 13/16 Νοεμβρίου 1455 η Μαργαρίτα παντρεύτηκε τον Φραγκίσκο του Ετάμπ, εξάδελφο του πατέρα της στο Σατώ ντελ'Ερμίν στο Βανν. Έγινε δούκισσα της Βρετάνης με την άνοδό του στο δουκικό αξίωμα το 1458. Ωστόσο ο μόνος γιος τους απεβίωσε σε μικρή ηλικία.

Η Μαργαρίτα απεβίωσε 26 ετών στο Σατώ ντε Ναντ στη Νάντη. Τάφηκε στον καθεδρικό της Νάντης, σε τάφο που κατασκευάστηκε γι'αυτήν και τον σύζυγό της· μετά τάφηκε εκεί και η δεύτερη σύζυγός του.

## Οικογένεια
Παντρεύτηκε το 1455 τον Φραγκίσκο Β΄ των Ντρε-Μονφόρ δούκα της Βρετάνης (εξάδελφο του πατέρα της) και είχε τέκνο:
* Ιωάννης 1463, κόμης του Μονφόρ, απεβ. δύο μηνών.

## Πρόγονοι




## Αναφορά σε πηγές


## Πηγές
* Chaubet, Daniel (1984). "Une enquête historique en Savoie au XVe siècle". Journal des Savants (in French). 1 (1): 112, n. 45. doi:10.3406/jds.1984.1477.

Κατηγορία:Οίκος του Ντρε
Κατηγορία:Δούκισσες της Βρετάνης
Chevrolet Equinox

Το **Chevrolet Equinox** (Σεβρολέτ Ίκουινοξ, Ισημερία) είναι σειρά αυτοκινήτων crossover SUV της αμερικανικής αυτοκινητοβιομηχανίας Chevrolet, που έχουν παραχθεί σε 3 γενιές μέχρι σήμερα και έχουν προσφερθεί αποκλειστικά στη Βόρεια Αμερική. Η πρώτη γενιά του μοντέλου κυκλοφόρησε για πρώτη φορά στις ΗΠΑ το 2004, για τη σεζόν (model year) του 2005. H πρώτη (παραγωγή: 2004 - Μάιος 2009) και η δεύτερη (παραγωγή: Ιούνιος 2009 - 2017) γενιά του Equinox είχαν ταξινομηθεί ως μεσαία crossover SUV. Αντιθέτως η τρίτη γενιά του, που κυκλοφόρησε στις αρχές του 2017, για τη σεζόν του 2018, είναι λίγο μικρότερη στο μήκος και στο μεταξόνιο και με πολύ μικρότερους κυβισμούς, και θεωρείται πλέον ως κόμπακτ crossover SUV, ενώ τον προηγούμενο ρόλο του στην κατηγορία των μεσαίων SUV ανέλαβε επίσημα το Chevrolet Blazer.

Διαχρονικά, σε όλες τις γενιές του, το Chevrolet Equinox είναι αποκλειστικά 5-πορτο SUV και προσφέρεται ως στάνταρ μπροστοκίνητο, με προαιρετική τετρακίνηση με έξτρα χρέωση. Επίσης, έχει σχεδιαστεί ως ήπιο οικογενειακό SUV για χρήση κυρίως στην άσφαλτο και όχι ως σκληροτράχηλο τζιπ εκτός δρόμου.

Ειδικότερα η πρώτη γενιά του Equinox είχε και ένα δίδυμο μοντέλο, το Pontiac Torrent, που κατασκευάστηκε από το 2005 έως τις 2 Σεπτεμβρίου 2009, όταν και αποσύρθηκε από την παραγωγή, λόγω της οριστικής διακοπής της εταιρείας Pontiac, και αντικαταστάθηκε επίσημα στον όμιλο της General Motors από τα GMC Terrain και Buick Envision.

## Ετήσιες πωλήσεις

Οι χρονολογίες δίνονται σε ημερολογιακά έτη και όχι σε σεζόν (model years).

## Ηλεκτροκίνητη μετατροπή
thumb|right|Ηλεκτροκίνητο Chevrolet Equinox σε μετατροπή της εταιρείας AMP, σε φωτογραφία του 2011.
Η αμερικανική εταιρεία **Amp Electric Vehicles** (AMP), με έδρα το Οχάιο, ΗΠΑ, διαθέτει στην αγορά μια πλήρως ηλεκτροκίνητη δική της μετατροπή του Chevrolet Equinox.

## Αναφορές


## Εξωτερικοί σύνδεσμοι

* Η επίσημη ιστοσελίδα του Chevrolet Equinox (ΗΠΑ)
* Η επίσημη ιστοσελίδα του Chevrolet Equinox (Καναδάς)

Κατηγορία:Αμερικανικά αυτοκίνητα
Equinox
Κατηγορία:Αυτοκίνητα SUV
Φραγκίσκη του Αμπουάζ

Η **Φραγκίσκη**, γαλλ. Françoise d'Amboise (9 Μαΐου 1427 - 4 Νοεμβρίου 1485) από τον Οίκο του Αμπουάζ ήταν Γαλλίδα Ρωμαιο-Καθολική, που ανακηρύχθηκε *ευλογημένη*. Ήταν κόρη επισκόπου και καρδιναλίου και με τον γάμο της έγινε δούκισσα της Βρετάνης.

## Βιογραφία
Ήταν κόρη του Λουδοβίκου του Αμπουάζ (απεβ. 1511) πρίγκιπα του Ταλμόν και υποκόμη του Τουάρ και της Λουίζας-Μαρίας ντε Ριέ. Για να διαφύγει από τη βία της εποχής της, πήγε με τη μητέρα της στην Αυλή της Βρετάνης, όπου διέμεινε στο Βανν και μετά στη Νάντη. Στην ηλικία των 3 ετών μνηστεύθηκε με τον Πέτρο, δευτερότοκο γιο του Ιωάννη Ε΄ δούκα της Βρετάνης, για πολιτικούς λόγους. Τον παντρεύτηκε στα 15 έτη της, το 1442.

Το 1450, έπειτα από το απροσδόκητο τέλος του Φραγκίσκου Α΄ δούκα της Βρετάνης (μεγαλύτερου αδελφού του Πέτρου), τον διαδέχθηκε ο σύζυγός της ως Πέτρος Β΄. Η Φραγκίσκη είχε μία διακριτική ζωή, αλλά και ενεργή συμμετοχή στη διακυβέρνηση της Βρετάνης: βοηθούσε τους φτωχούς και τους ασθενείς. Είχε επίσης μία ισχυρή αίσθηση δικαιοσύνης. Αφού ο σύζυγός της ασθένησε και απεβίωσε το 1457, η Φραγκίσκη ήλθε σε διαμάχη με τον Λουδοβίκο ΙΑ΄ της Γαλλίας, που ήθελε να τη νυμφευτεί. Ήταν χήρα, χωρίς παιδιά· ίδρυσε, μαζί με τον Ζαν Σορέτ, το πρώτο μοναστήρι των Καρμηλιτών στη Γαλλία το 1463.

Έλαβε τον μοναστικό πέπλο και έγινε μοναχή το 1468, όταν εισήλθε στη μονή των *Τριών Μαριών* στο Βανν. Απεβίωσε στη Νάντη 58 ετών, στο μοναστήρι των Καρμηλιτών μοναζουσών. Το 1863 αγιοποιήθηκε από τον πάπα Πίο Θ΄.

## Οικογένεια
Παντρεύτηκε το 1442 τον Πέτρο Β΄ των Ντρε-Μονφόρ δούκα της Βρετάνης. Δεν απέκτησαν απογόνους.

## Πρόγονοι

## Αναφορές σε πηγές


## Πηγές
* Eugène Lafolye, Compte des dépenses de Françoise d'Amboise, Editeur Vannes, 1889.
* J.-L. Chalnel, Histoire de la Touraine, 1841, tome IV.
* Zimmerman, Benedict (1909). "Bl. Frances d'Amboise" . In Herbermann, Charles (ed.). Catholic Encyclopedia. 6. New York: Robert Appleton Company.

Κατηγορία:Οίκος του Ντρε
Κατηγορία:Δούκισσες της Βρετάνης
Ισαβέλλα της Γαλλίας (1348-1372)

Η **Ισαβέλλα**, γαλ.. Isabelle de Valois de Vertus (1348 - 1372) από τον Οίκο των Βαλουά ήταν πριγκίπισσα της Γαλλίας και με τον γάμο της έγινε πριγκίπισσα διαδόχου του Μιλάνου. Μeτά το τέλος της, ο σύζυγός της έγινε δούκας του Μιλάνου.

## Βιογραφία
Ήταν η τρίτη (επιζήσασα) κόρη του Ιωάννη Β΄ της Γαλλίας και της Μπόννης του Οίκου του Λουξεμβούργου, κόρης του Ιωάννη της Βοημίας.

Γεννήθηκε στο Μπουά ντε Βινσέν. Ο εκ μητρός θείος της Αμεδαίος ΣΤ΄ κόμης της Σαβοΐας κανόνισε τον γάμο της με τον Τζαν Γκαλεάτσο Βισκόντι. Ως προίκα, η Ισαβέλλα έλαβε την κομητεία του Σομιέρ, που την αντάλλαξε μετά με την κομητεία του Βερτύ. Στις 8 Οκτωβρίου 1360, οι δύο τους παντρεύτηκαν στο Μιλάνο και έξι μήνες μετά, τον Απρίλιο του 1361, κηρύχθηκε κόμισσα του Βερτύ suo jure (ιδίω δικαιώματι). Είχαν έξι τέκνα, από τα οποία μόνο η Βαλεντίνα επέζησε.

Απεβίωσε στη γέννα του Κάρλο, σε ηλικία 24 ετών· ο Τζαν Γκαλεάτσο έκανε έπειτα δεύτερο γάμο. 

## Οικογένεια
Παντρεύτηκε το 1360 τον Τζαν Γκαλεάτσο Βισκόντι, τότε διάδοχο του Μιλάνου, ο οποίος μετά το τέλος της έγινε δούκας. Είχε τέκνα:
* Βαλεντίνα 1371-1408, κόμισσα του Βερτύ, παντρεύτηκε τον Λουδοβίκο Α΄ των Βαλουά δούκα της Ορλεάνης.
** Κάρολος Α 1394-1465, δούκας της Ορλεάνης.
* Ατσόνε 1368-1380 απεβ. 12 ετών, Τζαν Γκαλεάτσο γενν.1366, Κάρλο γενν.1372, απεβίωσαν νωρίς.

## Πρόγονοι





## Αναφορές σε πηγές


## Πηγές
* Adams, Tracy (2010). The Life and Afterlife of Isabeau of Bavaria. The Johns Hopkins University Press.
* D'Ancona, Mirella Levi (1990). "La Vergine Maria nell'Offiziolo Visconteo: Parte I: Il Ms. BR 397 della Biblioteca Nazionale di Firenze". La Bibliofilía (in Italian). Casa Editrice Leo S. Olschki s.r.l. Vol. 92, No. 2 (maggio-agosto): 109-143.
* Ward, A.W.; Prothero, G.W.; Leathes, Stanley, eds. (1934). The Cambridge Modern History. XIII. Cambridge at the University Press.

Κατηγορία:Οίκος των Βαλουά
Αικατερίνη του Λουξεμβούργου-Σαιν-Πολ

Η **Αικατερίνη**, γαλλ. Catherine de Luxembourg de Saint-Pol (απεβ. 1492) από τονΟίκο του Λουξεμβούργου ήταν κόρη του κόμη του Σαιν-Πολ και με τον γάμο της έγινε δούκισσα της Βρετάνης.

## Βιογραφία
Ήταν κόρη του Πέτρου Α΄ κόμη του Σαιν-Πολ και της Μαργαρίτας των Μπω/Μπάλτσο, κόρης του Φραγκίσκου δούκα της Άντρια, κυρίου του Μπω, κ.λπ.

Παντρεύτηκε στις 2 Ιουλίου 1445 τον Αρθούρο Γ΄ δούκα της Βρετάνης. Τον Δεκέμβριο του 1445 πήγε στη Νάντη, όπου ο σύζυγός της είχε οργανώσει γαμήλιους εορτασμούς προς τιμήν της. Έπειτα έζησε στο Παρτεναί και ταξίδευσε μόνο το 1457 με τον άνδρα της πάλι στη Βρετάνη, καθώς ο ανιψιός του Πέτρος Β΄ της Βρετάνης είχε ασθενήσει. Έπειτα από το τέλος του Πέτρου Β΄ στις 22 Σεπτεμβρίου 1457, ο Αρθούρος Β΄ έγινε ο νέος δούκας. Όμως αυτός απεβίωσε στις 26 Δεκεμβρίου 1458 στη Νάντη, 65 ετών. Ο γάμος τους ήταν άτεκνος. 

Η Αικατερίνη έζησε ως χήρα μία απομονωμένη ζωή, και μάλλον απεβίωσε τον Μάρτιο του 1492. Τάφηκε στο Καρθουσιανό μοναστήρι της Νάντης, που είχε τελειώσει.

## Οικογένεια
Παντρεύτηκε το 1445 τον Αρθούρο Γ΄ των Ντρε-Μονφόρ δούκα της Βρετάνης. Δεν απέκτησαν απογόνους.

## Πρόγονοι




## Παραπομπές


## Πηγές
* M. Prévost: Catherine 7 de Luxembourg. In: Dictionnaire de Biographie française, vol. 7 (1956), col. 1417–1418.

Κατηγορία:Οίκος του Λουξεμβούργου
Κατηγορία:Δούκισσες της Βρετάνης
Ανθεάδαι

Με την ονομασία **Ανθεάδαι** ήταν γνωστοί οι κάτοικοι της αρχαίας Αλικαρνασσού και ιδιαιτέρως όσοι ανήκαν σε ένα ιερατικό γένος. Το όνομα προέρχεται από τον Άνθα, γιο του θεού Ποσειδώνα, καθώς σύμφωνα με την ελληνική μυθολογία ο Άνθας ίδρυσε την Αλικαρνασσό. Σύμφωνα με τον Τάπφερ το γένος των Ανθεαδών προέρχεται από τους Ίωνες. Βεβαίως οι ίδιοι οι Ανθεάδες θεωρούσαν τον Άνθα ιστορικό πρόσωπο, και μία επιγραφή του 1ου αιώνα π.Χ. τον τοποθετεί περί το 1104 π.Χ..

## Παραπομπές


## Πηγές
* Το λήμμα «Ανθεάδαι» στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 642

Κατηγορία:Αλικαρνασσός
Κατηγορία:Ιωνία
Άννα της Πρωσίας (1836-1918)

Η **Άννα** (γερμ. *Anna von Preußen*, 17 Μαΐου 1836 - 12 Ιουνίου 1918) του Οίκου των Χοεντσόλλερν ήταν πριγκίπισσα της Πρωσίας και μετέπειτα λανδγραβίνη της Έσσης.

## Βιογραφία
Η *Μαρία Άννα Φρειδερίκη* γεννήθηκε στις 17 Μαΐου 1736 στο Βερολίνο και ήταν το τρίτο παιδί και η δεύτερη κόρη του Καρόλου της Πρωσίας και της Μαρίας της Σαξονίας-Βαϊμάρης-Άιζεναχ.

Η ωραιότητα της νεαρής Πριγκίπισσας έγινε αντικείμενο της προσοχής στην πρωσική Αυλή. Τον χειμώνα του 1852 ο νεαρός αυτοκράτορας Φραγκίσκος Ιωσήφ της Αυστρίας τη συνάντησε στο Βερολίνο, την ερωτεύτηκε και ήθελε να της κάνει πρόταση γάμου. Ωστόσο, η Άννα ήταν ήδη αρραβωνιασμένη εκείνη την εποχή και ένα πρόσθετο πρόβλημα θα εντεινόταν, καθώς υπήρχαν έντονες αντιδράσεις για συμμαχία μεταξύ Αυστριακών και Πρώσων πολιτικών.

Στις 26 Μαΐου 1853 παντρεύτηκε το Φρειδερίκο Γουλιέλμο Β΄ της Έσσης, χήρο της Μεγάλης Δούκισσας Αλεξάνδρας Νικολάγιεβνας της Ρωσίας, στο Παλάτι Σαρλόττενμπουργκ. Απέκτησαν έξι παιδιά, αλλά δεν ήταν συναισθηματικά δεμένοι, πιθανώς γιατί ο Φρειδερίκος Γουλιέλμος δεν κατάφερε να ξεπεράσει τον πρόωρο χαμό της πρώτης συζύγου του και του θνησιγενούς παιδιού τους (1844).

Απεβίωσε στις 12 Ιουνίου 1918 στη Φραγκφούρτη σε ηλικία 82 ετών. Ετάφη στον Καθεδρικό Ναό της Φούλντα στην Έσση.

## Οικογένεια
Παντρεύτηκε το Φρειδερίκο Γουλιέλμο Β΄ της Έσσης και απέκτησαν έξι παιδιά:
*Φρειδερίκος Γουλιέλμος Γ΄ (1854 - 1888), Τιτουλάριος Εκλέκτωρ της Έσσης.
*Ελισάβετ (1861 - 1955), παντρεύτηκε το Λεοπόλδο του Άνχαλτ, απέκτησαν 1 παιδί.
*Αλέξανδρος Φρειδερίκος (1863 - 1945), Τιτουλάριος Εκλέκτωρ της Έσσης, παντρεύτηκε τη βαρόνη Γκίζελα Στορχόρνε φον Σταράϊν, δεν απέκτησαν παιδιά. Είχε οπτική αναπηρία και νυμφεύτηκε μοργανατικά, έτσι παραιτήθηκε υπέρ του επομένου αδελφού του.
*Φρειδερίκος Κάρολος (1868 - 1940), Βασιλιάς της Φινλανδίας (1918) και τιτουλάριος Εκλέκτορας της Έσσης. Παντρεύτηκε τη Μαργαρίτα της Πρωσίας, απέκτησαν 6 παιδιά.
**Μαρία Πολυξένη* Όλγα Βικτωρία Δάγμαρ Άννα (1872 - 1882), πέθανε από οστεομυελίτιδα.
**Μαρία Πολυξένη* Όλγα Βικτωρία Δάγμαρ Άννα (1877 - 1925), παντρεύτηκε το βαρόνο Φρήντριχ φον Βίνκε, δεν απέκτησαν παιδιά.

## Πρόγονοι

## Τίτλοι
* 17 Μαΐου 1736 - 26 Μαΐου 1853: *Η Βασιλική Υψηλότητα* Πριγκίπισσα Άννα της Πρωσίας
* 26 Μαΐου 1853 - 14 Οκτωβρίου 1884: *Η Υψηλότητα* Η Λανδγραβίνη της Έσσης
* 14 Οκτωβρίου 1884 - 12 Ιουνίου 1918: *Η Βασιλική Υψηλότητα* Η Χήρα Λανδγραβίνη της Έσσης

### Τιμητικές διακρίσεις
* Κυρία του Τάγματος της Λουίζας
* : 795η Κυρία του Τάγματος της Βασίλισσας Μαρίας Λουίζας

## Παραπομπές


Κατηγορία:Οίκος των Χοεντσόλερν
Κατηγορία:Οίκος της Έσσης
Κατηγορία:Πρώσοι ευγενείς
Κατηγορία:Πριγκίπισσες της Πρωσίας
Κατηγορία:Πριγκίπισσες της Έσσης
Αυξέντιος ο Αλαμάνος

Ο **Αυξέντιος ο Αλαμάνος** (ή **Αλαμανός**) είναι άγιος της Ανατολικής Ορθόδοξης Εκκλησίας και ένας από τους τριακόσιους αγίους που ήρθαν στην Κύπρο περί τα μέσα του 12ου αιώνα μετά τη Β' Σταυροφορία (1147-1149 μ.Χ.).

## Βίος
Ήταν Γερμανός στην καταγωγή και κατά την εποχή των σταυροφοριών άκουσε για τον αγώνα απελευθέρωσης των Αγίων Τόπων από τους Μωαμεθανούς. Σε λίγο χρονικό διάστημα αρκετοί άνθρωποι μαζεύτηκαν και δημιούργησαν μια μεγάλη "στρατιά". Η στρατιά αυτή, η γνωστή σαν Β’ Σταυροφορία διαλύθηκε στη σημερινή Γιουγκοσλαβία. Ανάμεσα στα διάφορα σώματα στρατού ήταν και τριακόσιοι Έλληνες με αρχηγό τον Αυξέντιο. Ένας ακόμα άγιος της Εκκλησίας που ακολούθησε τον Αυξέντιο στον πνευματικό του αγώνα ήταν ο Άγιος Μίκαλλος. Όταν οι σταυροφόροι πλησίασαν την Κύπρο, ο Αυξέντιος έγινε μοναχός μαζί με τους άλλους 300 στρατιώτες (Άγιοι Αλαμανοί).

Μετακινήθηκαν όλοι τους στην Κύπρο και αφού ο Αυξέντιος περιήλθε το νησί, κατέληξε σε μια σπηλιά στην περιοχή της Καρπασίας μεταξύ των χωριών Κώμης Κεπίρ και Επτακώμης όπου λέγεται πως έζησε θεοφιλώς.

Δεν γνωρίζουμε πολλά για την μετέπειτα ζωή του παρά το ότι θεωρείται θαυματουργός από την Εκκλησία της Κύπρου.

## Εορτασμός
Η Ορθόδοξη Εκκλησία τον θεωρεί άγιο και τιμάει την μνήμη του στις 28 Σεπτεμβρίου εκάστου έτους.

### Απολυτίκιο
Χαίρει ἔχουσα ἡ Καρπασέων Κώμη λάρνακα τῶν σῶν λειψάνων,

παναοίδιμε πάτερ Αὐξέντιε.

Ὡς γὰρ ποτὲ πολεμίους κατήσχυνας, καὶ τῶν δαιμόνων τὸ θράσος ἐνίκησας

καὶ κατηύφρανας ἠμᾶς τοὺς πιστῶς σοὶ κράζοντας,

ἱκέτευε, δωρήσασθαι ἠμὶν τὸ μέγα ἔλεος.

## Παραπομπές


Κατηγορία:Άγιοι της Ορθόδοξης Εκκλησίας
Κατηγορία:Χριστιανοί άγιοι του 12ου αιώνα
Κατηγορία:Χριστιανοί του Μεσαίωνα